**สถาบันเพื่อการศึกษาชีววิทยาซอล์ก** (อังกฤษ: Salk Institute for Biological Studies) เป็นสถาบันการวิจัยทางวิทยาศาสตร์ ตั้งอยู่ในชุมชนลาฮอลาของเมืองซานดิเอโก รัฐแคลิฟอร์เนีย สหรัฐ สถาบันเป็นองค์การอิสระไม่แสวงผลกำไร ตั้งขึ้นในปี ค.ศ. 1960 โดยโจนัส ซอล์ก ผู้พัฒนาวัคซีนโรคโปลิโอ ร่วมกับที่ปรึกษายุคบุกเบิกหลายคน เช่น เจเคิบ โบรนาวสกี และ แฟรนซิส คริก อาคารสถาบันเริ่มก่อสร้างในปี ค.ศ. 1962 ปัจจุบันสถาบันซอล์กได้รับการจัดอันดับเป็นสถาบันอันดับต้น ๆ ของสหรัฐในด้านผลงานวิจัยและคุณภาพในสาขาวิทยาศาสตร์ชีวิต ในปี ค.ศ. 2004 *Times Higher Education Supplement* จัดอันดับสถาบันซอล์กให้เป็นสถาบันวิจัยแพทยศาสตร์ชีวภาพอันดับหนึ่งของโลก และในปี ค.ศ. 2009 ได้รับการจัดอันดับเป็นที่หนึ่งของโลกโดย *ScienceWatch* ในสาขาประสาทวิทยา และพฤติกรรมศาสตร์

สถาบันซอล์กเป็นผู้ว่าจ้างนักวิจัยจำนวน 850 คน แบ่งย่อยเป็นกลุ่มวิจัย 60 กลุ่ม ประเด็นการวิจัยของสถาบันมีทั้งความชรา, มะเร็ง, เบาหวาน, ความผิดปกติแรกเกิด, โรคอัลไซเมอร์, โรคพาร์คินสัน, เอดส์ และชีววิทยา-ประสาทวิทยาของภาษามืออเมริกัน มาร์ชออฟไดมส์เป็นผู้สนับสนุนเงินทุนตั้งแต่แรกเริ่มตั้งสถาบัน นอกจากนี้ยังมีแหล่งทุนอื่น ๆ ทั้งจากรัฐบาล เช่น เอ็นไอเอชและรัฐแคลิฟอร์เนีย และจากเอกชน เช่น อีปเซินจากปารีส, สถาบันแพทยศาสตร์ฮอเวิร์ด ฮูจจิส และสมาคมตระกูลเวต (Waitt Family Foundation)

สถาปัตยกรรม
-----------

วิทยาเขตของสถาบันเป็นผลงานออกแบบโดยหลุยส์ คาห์น วิทยาเขตของสถาบันตั้งอยู่ในย่านลาฮอลา แรกเริ่มตั้งใจว่าจะประกอบด้วยสามส่วน คือ ส่วนพบปะและประชุม, ส่วนอยู่อาศัย และส่วนห้องทดลอง ท้ายที่สุดมีเพียงส่วนห้องทดลองเท่านั้นที่ถูกสร้าง โดยมีลักษณะเป็นอาคารบล็อกขนานกัน ตรงกลางเป็นสวนน้ำ (water garden) สองอาคารประกบกันทำให้เกิดทิวทัศน์มองไปยังมหาสมุทรแปซิฟิก และถือกันว่าลักษณะของอาคารนี้ "พูดได้ว่าเป็นผลงานแทนตัว" (arguably the defining work) ของหลุยส์ คาห์น

อ้างอิง
-------

1. ↑  "Salk Institute for Biological Studies". *Salk.edu*. สืบค้นเมื่อ 18 ตุลาคม 2016.
2. ↑  "Heavyweights in Molecular Biology/Genetics: For Some, A High Percentage of Elite Papers". *Science Watch*. มกราคม–กุมภาพันธ์ 2003. คลังข้อมูลเก่าเก็บจากแหล่งเดิมเมื่อ 6 มกราคม 2009. สืบค้นเมื่อ 14 มีนาคม 2009.
3. ↑  "Search | Times Higher Education (THE)". *Times Higher Education*. สืบค้นเมื่อ 18 ตุลาคม 2016.
4. ↑  "04.26.2009 - Institution Rankings in Neuroscience & Behavior, 1998–2008". *ScienceWatch.com*. 26 เมษายน 2009. สืบค้นเมื่อ 17 มกราคม 2018.
5. ↑  "The Paul F. Glenn Center for Research on Aging - Overview". *Salk Institute for Biological Studies*.
6. ↑  "Ipsen, Salk Institute ink research pact". *FierceBiotech.com*. สืบค้นเมื่อ 18 ตุลาคม 2016.
7. ↑  "Buildings of Wonder". *Salk Institute for Biological Studies* (ภาษาอังกฤษ). สืบค้นเมื่อ 7 กุมภาพันธ์ 2022.
8. ↑  Trachtenberg, Marvin (1 กันยายน 2016). "RECORD's Top 125 Buildings: 51-75: Salk Institute". *Architectural Record*.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**สถาบันเพื่อการศึกษาชีววิทยาซอล์ก**

* Salk Institute เว็บไซต์ทางการ
* "The Louis I. Kahn Collection", *The Architectural Archives of the University of Pennsylvania*, คลังข้อมูลเก่าเก็บจากแหล่งเดิมเมื่อ 27 กันยายน 2011

พิกัดภูมิศาสตร์: 32°53′15″N 117°14′47″W﻿ / ﻿32.88750°N 117.24639°W﻿ / 32.88750; -117.24639

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* อิสราเอล
* สหรัฐ

 |